पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल में हाे रही हिंसा के विराेध में बुधवार काे भाजपा कार्यकर्ताओं ने हाथों पर काली पट्टी बांध कर विरोध प्रदर्शन किया। भाजपा कार्यालय के बाहर कार्यकर्ताओं ने सांसद नरेंद्र कुमार खीचड़ व जिलाध्यक्ष पवन मावंडिया के नेतृत्व में कार्यकर्ताओं ने ममता तेरी गुंडागर्दी नहीं चलेगी, बंगाल में हाे रही हिंसक घटनाओं पर विपक्ष माैन क्याें है, तृणमूल कांग्रेस लाेकतंत्र की हत्या बंद कराे के नारे लगा रहे थे।
इस अवसर पर सांसद नरेंद्र खीचड़ ने कहा कि टीएमसी कार्यकर्ताओं द्वारा हत्या, लूटपाट, महिलाओं पर अत्याचार की घटनाओं ने लोकतंत्र का गला घोंट दिया ह , इनके खिलाफ कार्यवाही होनी चाहिए। जिलाध्यक्ष पवन मावंडिया ने कहा कि ममता बनर्जी के कार्यकर्ताओं द्वारा की जा रही बंगाल हिंसा लोकतंत्र के इतिहास में काला अध्याय है।
इस अवसर पर जिला प्रवक्ता एवं नगर मंडल अध्यक्ष कमल कांत शर्मा, नगर उपाध्यक्ष नवल स्वामी, रामनिवास सैनी, महेंद्र सोनी, नगर मंत्री चंद्रप्रकाश शुक्ला, अरुण शर्मा, राजेश शर्मा, अल्पसंख्यक मोर्चा के शौकत अली चौहान, सुभाष सैनी मावंड़िया समेत पदाधिकारी एवं कार्यकर्ता थे।
उदयपुरवाटी में काली पट्टी बांध विरोध जताया, राष्ट्रपति के नाम ज्ञापन दिया
उदयपुरवाटी, बंगाल में टीएमसी की जीत के बाद शुरू हुए दंगों के खिलाफ बुधवार को जांगिड़ कॉलोनी में भाजपा कार्यकर्ताओं ने काली पट्टी बांधकर विरोध प्रदर्शन किया। जानकारी के अनुसार बंगाल में टीएमसी की जीत के बाद हिंसक घटनाएं हो रही है जिसमें भाजपा कार्यकर्ताओं को निशाना बनाया जा रहा है। बंगाल के नंदीग्राम के कुछ हिस्सों में भाजपा कार्यकर्ताओं के साथ मारपीट व लूटपाट जैसी घटनाएं भी हो रही है।
इसके विरोध में भाजपा के राष्ट्रीय अध्यक्ष जेपी नड्डा के आव्हान पर पार्टी कार्यकर्ताओं ने विरोध प्रकट किया। इस मौके पर नगर मंडल अध्यक्ष लक्ष्मणराम सैनी, पार्षद घनश्याम स्वामी, युवा मोर्चा अध्यक्ष ललित सोनी, पार्षद तेजस छीपा, सीताराम जांगिड़, मनीष जांगिड़, पिंटूसिंह शेखावत आदि मौजूद थे।
चिड़ावा, नगर मंडल भाजपा ने बुधवार को यहां रेलवे स्टेशन के पास बंगाल में हो रही हिंसक घटनाओं के खिलाफ विरोध प्रदर्शन किया। मंडल अध्यक्ष बाबूलाल वर्मा की अगुवाई में पार्टी पदाधिकारियों-कार्यकर्ताओं ने सोशल डिस्टेंस रखकर टीएमसी के खिलाफ नारेबाजी की। प्रदर्शन में शामिल भाजपाइयों ने चुनाव के बाद बंगाल में टीएमसी द्वारा भाजपा कार्यकर्ताओं पर हमला करवाने उनके घर व पार्टी कार्यालयों में तोड़फोड़ कर आग लगवाने के आरोप लगाए।
प्रदर्शन के बाद राष्ट्रपति को ज्ञापन भी प्रेषित किया गया। जिसके जरिए बंगाल में हो रही हिंसक वारदातें रुकवाने में हस्तक्षेप की मांग की गई। प्रदर्शन में वरिष्ठ नेता डॉ. बीएल वर्मा, नगर महामंत्री पार्षद मदन डारा, संजय वर्मा, अनिल गोयल, देवेंद्र सिंह, सोहन योगी शामिल हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva zho_Hant eng_Latn